title: ؤشابتي
text: لوشابتيات كانو كايتحطو ف القبر كا جزء من الدهاز د القبر ؤ الغرض منهم هو أنهم يوليو خدم ل الميت باش يضربو بلاصتو ݣاع الكرفي مور الموت. التماتيل كانو عادة ما كا يكونو هازّين عتلة على كتفهم ؤ سلة على ضهرهم، الشي اللي ممكن نفهمو منو أن الغرض منهم هو يفلحو ؤ يزرعو ل الميت. عادة ما كايكون مكتوب عليهم ب الهيروغليفية غالبا ف الرجلين. كايكون عليه كتابة المفاد ديالها أنهم مستعدين يجاوبو الاستدعا د الألهة ليهم باش يخدمو مولاهم.